Ādžūni
Ādžūni vai Adžūni ir apdzīvota vieta Bauskas novada Īslīces pagastā. Izvietojušies Svirkales krastā 2,7 km no Lietuvas robežas, 10 km no pagasta centra Rītausmām, 13 km no novada centra Bauskas un 80 km no Rīgas. Atrodas pie ceļa uz Žeimeli Lietuvā. Ādžūni ietilpa teritorijā, ko 1921. gadā Latvijas teritorijā iekļāva no Kauņas guberņas. Ādžūni kopā ar vairākām citām sādžām tika iekļauti Rundāles pagastā. 1933. gadā Ādžūniem tika piešķirts ciema statuss. No 1949. līdz 1954. gadam Ādžūni bija Adžūnu ciema centrs. 1963. gadā Ādžūni iekļauti Īslīces pagastā. Šajā laikā tie bija kolhoza "Komunārs" centrs.